Diari Oficial de la Generalitat Valenciana


Sumari del DOGV 9751, del 22-12-2023 (2023/12741)

RESOLUCIÓ de 21 de desembre de 2023, del director general de l'Institut Valencià de la Joventut, per la qual es concedixen per a l'any 2023 les ajudes a entitats juvenils amb àmbit d'actuació a la Comunitat Valenciana per a l'execució de programes de joventutL
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9751

Data del DOGV
:   22-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12123


Data del document
:   21-12-2023

Organisme emissor
:   Institut Valencià de la Joventut

Tipus de document
:   Resolució

Correcció d'errades

Anàlisi jurídica

 Descriptors 

:   * Institut Valencià de la Joventut

RESOLUCIÓ de 21 de desembre de 2023, del director general de l'Institut Valencià de la Joventut, per la qual es concedixen per a l'any 2023 les ajudes a entitats juvenils amb àmbit d'actuació a la Comunitat Valenciana per a l'execució de programes de joventutL [2023/12535]  
Per l'Orde 4/2023, de 30 d'octubre, de la Vicepresidència Segona i Conselleria de Serveis Socials, Igualtat i Habitatge, s'establixen les bases reguladores de la concessió d'ajudes a entitats juvenils per a l'execució de programes de joventut (DOGV 9718, 06.06.2023).  
Per la Resolució de 6 de novembre de 2023, del director general de l'Institut Valencià de la Joventut (IVAJ), es convoquen les ajudes a entitats juvenils amb àmbit d'actuació a la Comunitat Valenciana per a l'execució de programes de joventut en 2023 (DOGV 9720, 08.11.2023).  
Considerant que s'han presentat a la convocatòria 11 sol·licituds d'entitats juvenils, de les quals 3 han sigut excloses pels motius exposats més endavant, i que s'ha verificat que les entitats beneficiàries de les subvencions esmentades complixen tots els requisits necessaris per a accedir a les ajudes establides en la convocatòria.  
Vist l'informe de la comissió avaluadora de 4 de desembre de 2023, en què es concreta el resultat de l'avaluació de les sol·licituds d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Vista la Proposta de resolució provisional de l'òrgan instructor, el Servei de Participació i Cultura de l'IVAJ, de 4 de desembre de 2023, en relació amb les ajudes a entitats juvenils amb àmbit d'actuació a la Comunitat Valenciana per a l'execució de programes de joventut en 2023, publicada en la pàgina web de l'IVAJ el 4 de desembre de 2023.  
  
Una vegada transcorregut el termini de presentació de les al·legacions a esta proposta de resolució provisional i vist l'informe de la comissió avaluadora de data 21 de desembre de 2023, en el qual concreta el resultat de les revisions de les al·legacions presentades.  
Vista la Proposta de resolució del Servei de Participació i Cultura de data 21 de desembre, per a la concessió per a l'any 2023 d'ajudes a entitats juvenils amb àmbit d'actuació a la Comunitat Valenciana per a l'execució de programes de joventut.  
Fent ús de les facultats conferides en la base 17 de l'Orde 4/2023, de 30 d'octubre, així com en la part resolutiva novena de la Resolució de 6 de novembre de 2023, i de conformitat amb el que preveu el Decret 54/2019, de 5 d'abril, del Consell, d'aprovació del Reglament orgànic i funcional de l'Institut Valencià de la Joventut, i l'article 160.4 de l'LHPG, resolc:  
  
Primer  
Concedir a les entitats que s'indiquen en l'annex I d'esta resolució les quantitats allí expressades, amb càrrec a la línia de subvenció S5245000 del pressupost de l'Institut Valencià de la Joventut per a 2023, en concepte d'ajuda per al finançament de programes d'actuacions promoguts per entitats juvenils, per un import total de 700.000 euros.   
  
Segon  
Excloure les activitats indicades en l'annex II que corresponen a diverses entitats beneficiàries, per no ajustar-se al que es disposa en l'esmentada Orde de bases i en la convocatòria.  
  
Tercer  
Excloure del procediment les entitats juvenils que s'assenyalen en l'annex III pels motius que es detallen.   
  
Quart  
En el cas d'haver sol·licitat la realització d'activitats entre l'1 i el 30 de novembre, en el termini de tres dies hàbils a comptar de l'endemà de la publicació d'esta resolució d'adjudicació es presentarà:  
a) Una memòria explicativa per cadascuna de les activitats realitzades, d'acord amb l'annex IX de la resolució de convocatòria.  
b) Les entitats que no hagen optat per la presentació del compte justificatiu amb l'aportació d'un informe d'auditor de comptes, la memòria econòmica emplenant els annexos X, XI i XII de la convocatòria. A més, si l'import sol·licitat és igual o superior a 60.000 €, hauran d'aportar els documents de despesa o factures esmentats en els annexos XI i XII.  
c) Les entitats que hagen optat per la presentació del compte justificatiu amb l'aportació de l'informe d'auditor de comptes hauran de presentar el relatiu a estes activitats.  
La documentació acreditativa de la justificació es presentarà per mitjans telemàtics a través del següent enllaç:  
https://www.gva.es/va/inicio/procedimientos'id\_proc=22  
  
Cinqué  
Ordenar la publicació de la present resolució en el Diari Oficial de la Generalitat Valenciana.  
  
Contra esta resolució, que exhaurix la via administrativa, es podrà interposar, potestativament, un recurs de reposició davant del mateix òrgan que l'ha dictada, en el termini d'un mes comptat des de l'endemà de ser publicada, o bé, directament, un recurs contenciós administratiu davant dels jutjats contenciosos administratius en el termini de dos mesos comptats des de l'endemà de la publicació.  
  
Tot això, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es faça servir qualsevol altra via que s'estime oportuna.